Brussell, 16ota'oSettembruo2008 Is-samit jippromwovi impenn konġunt biex itejjeb l- inklużjoni għall-miljuni tar-Roma Illum il-Kummissjoni Ewropea se tniedi l-ewwel samit fuq livell tal-UE ddedikat biex itejjeb is-sitwazzjoni tal-komunitajiet tar-Roma madwar l- Unjoni. L-avveniment, li se jsir fi Brussell, għandu l-għan li jippromwovi impenn konġunt mir-rappreżentanti nazzjonali, Ewropej u tas-soċjetà ċivili biex jittrattaw il-firxa ta' diskriminazzjoni u esklużjoni li qed jiffaċċjaw miljuni ta' Ewropej tal-oriġini Roma (ara wkoll MEMO/08/559). "Fis-Sekluo21, is-sitwazzjoni tar-Roma hija tebgħa fuq il-kuxjenza tal-Ewropa," qal il- Kummissarju tal-Opportunitajiet Indaqs Vladimír Špidla. Il-problemi huma diversi u kumplessi, iżda għandna ħafna għodda biex intejbu l-inklużjoni – bil-leġiżlazzjoni, il- finanzjament u t-tqassim ta' politika li taħdem. Issa neħtieġu impenn konġunt fuq livell lokali, reġjonali, nazzjonali u Ewropew biex nagħmlu użu aħjar minn din l- għodda u niggarantixxu futur aħjar għall-Komunitajiet tar-Roma mal-UE. Is- sitwazzjoni se tinbidel biss jekk kulħadd juri impenn." Is-Samit tal-lum se jkun l-ewwel darba li l-istituzzjonijiet tal-UE, il-gvernijiet nazzjonali u l-organizzazzjonijiet tas-soċjetà ċivili li jirrappreżentaw il-komunità tar-Roma minn madwar l-Ewropa ngħaqdu flimkien fl-ogħla livell biex jiddiskutu s-sitwazzjoni tar- Roma fl-UE u jsibu modi biex itejbuha. Id-diskriminazzjoni fuq il-bażi tal-oriġini ta' razza u etniċità hi pprojbita fl-UE fl-oqsma kollha tal-ħajja (id-Direttiva 2000/43/KEE). Madankollu d-diskriminazzjoni kontra r-Roma tippersisti u 77o% tal-Ewropej jaħsbu li l-fatt li tkun Roma huwa żvantaġġ fl-Ewropa. L-avveniment se jinfetaħ mill-President tal-Kummissjoni Barroso filwaqt li membri ewlenin oħra tal-Kummissjoni se jipparteċipaw, inkluż il-Viċi President Barrot (Ġustizzja u Affarijiet l-Kummissarju Figel (Edukazzjoni, taħriġ, kultura u żgħażagħ). il-Kummissarju Špidla u Magħhom se jissieħbu Bernard Kouchner, il-Ministru għall-Affarijiet Barranin u Ewropej u Christine Boutin, il-Ministru għad-Djar u l-Affarijiet Urbani (f'isem il- Presidenza Franċiża tal-UE), diversi ministri mill-Istati Membri tal-UE u pajjiżi kandidati kif ukoll George Soros, il-President tal-Istitut tas-Soċjetà Miftuħa, Shigeo Katsu, il-Viċi President tal-Bank Dinji, u Romani Rose, il-President tal-Kunsill Ċentrali Ġermaniż ta' Sinti u Roma. L-involviment dirett tal-organizzazzjonijiet u r-rappreżentanti tar-Roma huwa fattur ewlieni tal-avveniment. Dawn jinkludu żewġ Membri tal-Parlament Ewropew li għandhom oriġini ta' Roma, Lívia Járóka (PPE-ED, HU) u Viktória Mohácsi (ALDE, HU). Fl-Aġenda Soċjali tat-2ota'oLuljuo2008, il-Kummissjoni stipulat impenn imġedded għan-nuqqas ta' diskriminazzjoni b'mod ġenerali u azzjoni b'mod partikolari biex titjieb is-sitwazzjoni tar-Roma. Id-dokument ta' ħidma li kien ippreżentat jinvestiga l- istrumenti u l-politika disponibbli f'livell tal-UE biex jippromwovi l-inklużjoni tar-Roma (IP/08/1072, MEMO/08/462). Hu kkonkluda li hemm qafas b'saħħtu ta' għodda disponibbli leġiżlattiva, finanzjarja u ta' koordinazzjoni ta' politika u li dawn qed jintużaw dejjem aktar, iżda għad hemm diskrepanza fl-implimentazzjoni fl-Istati Membri. Is-Samit jifforma l-pass li jmiss f'dan il-proċess u jimmira li jappoġġja u jippromwovi impenn konġunt mill-Istati Membri, l-istituzzjonijiet tal-UE u s-soċjetà ċivili. Il- konklużjonijiet se jikkontribwixxu fid-diskussjonijiet mill-mexxejja tal-UE fil-Kunsill Ewropew ta' Diċembruo2008. Aktar informazzjoni Il-programm u l-informazzjoni tal-avveniment L-azzjoni tal-Kummissjoni Ewropea dwar ir-Roma Is-Sena Ewropea għad-Djalogu Interkulturali Stqarrija għall-Istampa f'format ta' Filmat: Niddefendu d-drittijiet tar-Roma fl-UE http://ec.europa.eu/avservices/video/video_prod_en.cfm?type=detail&prodid=6383